Sivkov: USA ründab Venemaad aastail 2012-2015?    Venemaa geopoliitiliste probleemide akadeemia asepresident Konstantin Sivkovi sõnul võib USA ajavahemikul 2012-2015 olla võimeline ründama Venemaad ning halvama Moskva tuumarelvastuse võimekuse.    Sivkovi sõnul on Venemaad ähvardav sõjaline oht suurem  kui eales varem, vahendab ETV24 Interfaxi uudist.    Lääne sõjanduseksperdid on viimasel ajal hakanud rääkima Venemaa ründamise võimalusest ning Venemaa territooriumi anneksioonist, rääkis Sivkov.    "Tõenäoliselt jagataks Venemaa kolmeks: riigi lääneosa läheks Euroopa Liidule, keskosa USAle ning idaosa Hiinale. See on karm stsenaarium," märkis Sivkov.